دستونک شریف مومنؔ
ارس ءُ ھون شنزاناں موسم اِیں زھیرانی
کس اِد ءَ نہ گیپت ھال ءَ مئے وڑیں پکیرانی
تئی وپا ءِ نیادانی نَکش باتن ءَ اِیر اَنت
پہ مّا کھر ءُ زوراکیں روچ یات ءُ گیرانی
بزگیں گریبانی چمّ دو دو اَنت گرداں
شادہے دو چاپی کنت ماڑیاں اَمیرانی
ھاک ءِ گم شھیدانی دامنءَگوں بندوک اِنت
گُلزمین آماچ اِنت بمب ءُ ٹوپ ءُ تیرانی
گِلّہ ءَ اَجل سازیں چے کناں مں بے مانا
آزماں ھُدا دادیں درد ءِ گرند ءُ بیرانی
ھر سباہ شریفؔ نالیت ترانگاں من ءَگیجیت
واھگانی گیابان ءَ شانتلے کھیرانی